Kalarija Zebrzydowska

**Kalvarija Zebrzydowska** (poljski: *Kalwaria Zebrzydowska*) je grad u južnoj Poljskoj pokrajini Malopoljsko vojvodstvo). Grad je ime dobio po vjerskom kompleksu (kalvarija), parku Kalvarija Zebrzydowska, koji je 1999. godine upisan na UNESCO-v popis mjesta svjetske baštine u Europi.

## Historija
Grad je osnovan 1617. godine u cilju osiguravanja mjesta za stanovanje brojnim hodočasnicima koji su posjećivali vjerski kompleks Kalvarije Zebrzydowska. Grad je proširio u novom planu Jan Zebrzydowski 1640. godine i dobio je gradska prava pod imenom **Nowy Zebrzydow**. Oko 1715. godine grad je stradao u strašnom požaru i obnovio ga je njegov novi vlasnik, Józef Czartoryski, koji je dao izgraditi Palaču obitelji Czartoryski
od 1729.-31. (od 1980ih franjevačko sjemenište).

Tijekom Prve podjele Poljske 1772. godine, ovo područje su anektirali Habsburgovci u Austrijsko Carstvo, te je grad jednostavno bio poznat kao **Kalwaria**. God. 1887. vlasnik grada je postao Jan Kanty Brandys koji ga ponovno naziva **Kalwaria Zebrzydowska**, ali je 1896. godine izgubio gradska prva po odluci austrijskih vlasti.

Izgradnja Crkve sv. Jospia je započeta 1905. godine, a pri kraju Prvog svjetskog rata, 1918. godine, grad je vraćen pod okrilje Poljske države. Gradska prava je ponovno dobio 1934. godine. Nakon Drugog svjetskog rata, grad je uglavnom zasnivao svoje gospodardtvo na proizvodnji namještaja i drvo-obrađivačkoj industriji, ali i neprekinutom prilivu hodočasnika u njegov vjerski kompleks.

## Znamenitosti

Park Kalvarija Zebrzydowska je maniristički hodočasnički park i pejzažni kompleks izgrađen u 17. stoljeću u duhu protureformacije koja je poticala izgradnju "Kalvarija" u katoličkoj Europi. Kalvarija Zebrzydowska je započeta 1600. godine kada je Mikołaj Zebrzydowski, vojvoda Krakova, na brdu Žar počeo graditi hodočasnički park i samostan za Bernardince (Franjevačke čuvare Svetog Groba u Jeruzalemu). Kalvarija je dizajnirana prema karti Jeruzalema iz 1584. godine koju je izradio nizozemski teolog i svećenik, Christian Kruik van Adrichem.
Kompleks se sastoji od građevina:
* Bazilika sv. Djevice Marije je franjevačka crkva koju je dizajnirao Jan Maria Bernardoni, a izveo Paul Baudarth, arhitekt i zlatar iz Antwerpena (1603.-09.).
* Kapela Ecce Homo (*Ratusz Pilata*) izgrađena je u upisanom grčkom križu od 1605.-09. godine (Paul Baudarth). Glavni brod (arhitektura) je ukrašen štuko dekoracijama u stilu nizozemskog manirizma.
* Kapela Raspela je prva građevina koja je podignuta, od 1600.-01., čime je započeta izgradnja Kalvarije.
* Kapela Srca Marijina je izgrađena u obliku srca 1615. godine (Paul Baudarth) kako bi se obilježio susret Isusa s majkom na Križnom putu.

file:Kalwaria_Zebrzydowska_-_wnętrze_bazyliki_widok_na_ołtarz_-.JPG|Unutrašnjost Bazilike
file:Kalwaria Zebrzydowska 040.jpg|Pilatova kapela i Kapela Rspela
file:Kalwaria Zebrzydowska 030.jpg|Kapela sv. Groba
file:Kalwaria Zebrzydowska 092.jpg|Pilatova kapela
file:Kalwaria zebrzydowska1.JPG|Kapelica Srca Marijina
file:Kalwaria Zebrzydowska 132.jpg|Kapela Uznesenja
file:Kalwaria Zebrzydowska 033.jpg|Vrh brda Žar s kapelom Gospodina
file:Kalwaria Zebrzydowska - domy przy placu przed bazylika - 2010-04-20.JPG|Glavni trg ispred bazilike

## Gradovi prijatelji
Kalwaria Zebrzydowska ima ugovor o partnerstvu s:
* Kalvarija, Litva

## Reference

## Vanjske veze
* Kalwaria Zebrzydowska 
* The Kalwaria Zebrzydowska Sanctuary   
;Ostali projekti